
Parlamentul României
Camera Deputaţilor

Comisia pentru sănătate şi familie             
Bucureşti, 26 noiembrie 2018
Nr.4c-10/ 421                                                                                                            
R A P O R T  
asupra proiectului de Lege pentru modificarea şi completarea Legii nr.95/2006 privind reforma în domeniul sănătăţii (PLx.249/2014)

În temeiul dispoziţiilor art.70 din Regulamentul Camerei Deputaţilor, republicat, Comisia pentru sănătate şi familie a fost sesizată, spre dezbatere în fond, pentru întocmirea unui raport de înlocuire asupra  proiectului de Lege pentru modificarea Legii nr.95/2006 privind reforma în domeniul sănătăţii, retrimis cu adresa nr. PLx.249/2014 din 8 iunie 2016. Prezentul raport înlocuieşte raportul Comisiei pentru sănătate şi familie înregistrat cu nr.4c-8/302 din 23 septembrie 2015.
La întocmirea prezentului raport, comisia  a avut în vedere:
· avizul favorabil al Consiliului Legislativ, cu observaţii şi propuneri (nr.1443/12.12.2013);
· avizul favorabil al Comisiei juridice, de disciplină şi imunităţi (nr.PLx.249/27.05.2014) ;
· avizul negativ al Comisiei pentru muncă şi protecţie socială (nr.4c-7/234/28.05.2014);
· avizul negativ al Comisiei pentru învăţământ, ştiinţă, tineret şi sport (nr.4c-9/112/13.05.2014);
· punctul de vedere negativ al Guvernului  (nr.545/28.03.2014).
Proiectul de lege  are ca obiect de reglementare modificarea Legii nr.95/2006 privind reforma în domeniul sănătăţii, în scopul definirii titlului profesional pe care îl dobândesc absolvenţii Facultăţilor de Medicină Dentară.

În raport de obiectul şi conţinutul său, proiectul de lege face parte din categoria legilor ordinare.
Membrii comisiei au examinat proiectul de lege în şedinţa din 20 noiembrie 2018. 
La lucrările Comisiei şi-au înregistrat prezenţa  17 deputaţi,  din totalul de  18 membri.
Raportul comisiei a fost adoptat cu  unanimitate de voturi.
Senatul, în calitate de primă Cameră sesizată  a  adoptat proiectul de lege în şedinţa din 22 aprilie 2014.
Camera Deputaţilor este Cameră decizională, potrivit prevederilor art.75 alin. (1) şi (3) din Constituţia României, republicată. 

	În urma finalizării dezbaterilor, Comisia pentru sănătate şi familie propune plenului Camerei Deputaţilor, adoptarea proiectului de lege, cu amendamentele admise, redate în anexa care face parte integrantă din prezentul raport.

                               PREŞEDINTE,                                                                                                     SECRETAR,
                      Conf.univ.dr.Florin BUICU                                                                                       Dr.VASS Levente


Întocmit:Livia Spînu, consilier parlamentar
Anexa

Amendamente admise

	Nr. crt.
	Text Legea 95/2006
	Text Senat
	Amendamente propuse/autorul amendamentului 
	Motivare

	1. 
	___
	Titlul Legii
Lege pentru modificarea Legii nr.95/2006 privind reforma în domeniul sănătăţii

	Titlul Legii
Lege pentru modificarea şi completarea Legii nr.95/2006 privind reforma în domeniul sănătăţii

Autor:Comisia pentru sănătate şi familie

	Pentru respectarea normelor de tehnică legislativă.

	1. 
	___
	Articol unic. – Legea nr.95/2006 privind reforma în domeniul sănătăţii, publicată în Monitorul Oficial al României, Partea I, nr.372 din 28 aprilie 2006, cu modificările şi completările ulterioare, se modifică după cum urmează:

	Art.I. – Legea nr.95/2006 privind reforma în domeniul sănătăţii, republicată în Monitorul Oficial al României, Partea I, nr.652 din 28 august 2015, cu modificările şi completările ulterioare, se modifică şi se completează după cum urmează:

Autor:Comisia pentru sănătate şi familie
	Pentru respectarea normelor de tehnică legislativă.

	1. 
	

Art.476. – (1) Prevederile prezentului titlu se aplică activităţilor de medic dentist exercitate în România în regim salarial şi/sau independent.

___ 






___
	1. Articolul 468 va avea următorul cuprins:
„Art.468. - (1) Prevederile prezentului titlu se aplică activităţilor de medic stomatolog exercitate în România în regim salarial şi/sau independent.

(2) În tot cuprinsul legii, titlul de medic dentist se înlocuieşte cu titlul de medic stomatolog, iar Colegiul Medicilor Dentişti din România îşi schimbă denumirea în colegiul Medicilor Stomatologi din România.
(3) Alineatele precedente vor fi incluse ca modificări şi în legislaţia aferentă din domeniul învăţământului, pentru o corelare adecvată a actelor normative existente.”

	Se elimină.
	Alineatele (1) şi (2) ale art.476 au fost preluate în cuprinsul Art.II, iar alin.(3) nou introdus nu are obiect în cuprinsul prezentei legi.

	1. 
	Art.478 alin.(2)



„a) diploma de medic stomatolog sau diploma de medic dentist, eliberate de o instituţie de învăţământ superior din domeniul medicinei dentare, acreditată din România;”

	2.La articolul 470 alineatul (2), litera a) va avea următorul cuprins:

„a) diploma de doctor medic stomatolog, diploma de doctor medic dentist sau diploma de medic dentist, eliberate de o instituţie de învăţământ superior din domeniul medicinei dentare, acreditată din România;”
	1.La articolul 478 alineatul (2), litera a) va avea următorul cuprins:

„a) diploma de doctor medic stomatolog, diploma de doctor medic dentist sau diploma de medic dentist, eliberate de o instituţie de învăţământ superior din domeniul medicinei dentare, acreditată din România;”

Autor:Comisia pentru sănătate şi familie

	Pentru respectarea normelor de tehnică legislativă. Prin republicarea legii şi renumerotare.

	1. 
	

„Art.486. - Controlul şi supravegherea profesiei de medic dentist se realizează de Ministerul Sănătăţii şi de CMDR, denumite în continuare autorităţi competente române.”


	3. Articolul 478 va avea următorul cuprins:
„Art.478. – Controlul şi supravegherea profesiei de medic stomatolog se realizează de Ministerul Sănătăţii şi de Colegiul Medicilor Stomatologi din România, denumite în continuare autorităţi competente române.”

	Se elimină.
	Pentru respectarea normelor de tehnică legislativă, art.478 a fost preluat  în cuprinsul Art.II. 

	1. 
	___



	___
	2. După articolul 488, se introduce un nou articol, art.4881, cu următorul cuprins:
„Art. 4881. -   Studenţii facultăţilor de medicină dentară/stomatologie, care, în cursul pregătirii profesionale, conform curriculei universitare de specialitate, pentru a dobândi competenţele necesare unui medic dentist/stomatolog conform standardelor naţionale şi europene în vigoare, desfăşoară activităţi practice şi clinice adecvate, pe pacient, sub supraveghere competentă, îndeplinind astfel baremele practice şi clinice specifice disciplinelor de profil.”

Autor:Comisia pentru sănătate şi familie

	Pentru ca activitatea clinică a studenţilor pe pacient să fie în legalitate, fără alte posibilităţi de interpretare.

	1. 
	


„Art.530. - (2) Norma de reprezentare în Adunarea generală naţională este de:
[bookmark: do|ttXIII|caIII|si5|ss2|ar530|al2|lia]a) 2 reprezentanţi pentru colegiile judeţene care au sub 50 de membri înscrişi;
[bookmark: do|ttXIII|caIII|si5|ss2|ar530|al2|lib]b) 4 reprezentanţi pentru colegiile judeţene care au sub 120 de membri înscrişi;
[bookmark: do|ttXIII|caIII|si5|ss2|ar530|al2|lic]c) 6 reprezentanţi pentru colegiile judeţene care au sub 200 de membri înscrişi;
[bookmark: do|ttXIII|caIII|si5|ss2|ar530|al2|lid]d) 8 reprezentanţi pentru colegiile judeţene care au sub 300 de membri înscrişi;
[bookmark: do|ttXIII|caIII|si5|ss2|ar530|al2|lie]e) 10 reprezentanţi pentru colegiile judeţene cu peste 300 de membri înscrişi;
[bookmark: do|ttXIII|caIII|si5|ss2|ar530|al2|lif]f) 15 reprezentanţi pentru colegiile judeţene cu peste 500 de membri înscrişi;
[bookmark: do|ttXIII|caIII|si5|ss2|ar530|al2|lig]g) 20 de reprezentanţi pentru colegiile judeţene cu peste 701 membri înscrişi;
[bookmark: do|ttXIII|caIII|si5|ss2|ar530|al2|lih]h) un reprezentant la 100 de membri înscrişi pentru Colegiul Medicilor Dentişti al Municipiului Bucureşti.”

	___
	3. La articolul 530 alineatul (2) va avea următorul cuprins:
„(2) Norma de reprezentare în Adunarea generală naţională este de 1/200 membri înscrişi în fiecare colegiu teritorial la data organizării alegerilor, cel puţin un reprezentant pentru un colegiu teritorial.”

Autor:Comisia pentru sănătate şi familie

	Pentru a da consistenţă şi operativitate Adunării generale naţionale a Colegiului Medicilor Stomatologi din România şi pentru o reprezentare corectă la obligaţii şi drepturi egale pentru toţi membrii.

	1. 
	___
	___
	Art.II. – În tot cuprinsul legii, sintagma „medic dentist” se înlocuieşte cu sintagma „medic stomatolog”, sintagma „Colegiul Medicilor Dentişti din România” se înlocuieşte cu sintagma „Colegiului Medicilor Stomatologi din România”, iar sintagma „CMDR” se înlocuieşte cu sintagma „CMSR”.

Autor:Comisia pentru sănătate şi familie

	Pentru respectarea normelor de tehnică legislativă.




În cursul dezbaterilor nu au fost înregistrate amendamente respinse

